Nintendo

Nintendo (Nintendo Company, Limited)Japonisht: 任天堂株式会社, Hepburn: Nintendō Kabushiki gaisha, Shqip: Nintendo Sh.A. është një kompani japoneze, me seli në Kyoto, që prodhon video lojëra dhe konzola. 

Kompania u themelua më 23 shtator 1889 si Nintendo Koppai<ref group="a">Japonisht: 任天堂骨牌, Hepburn: Nintendō Koppai, gërmat 骨牌' mund të lexohen edhe si 'karuta'''.</ref> nga zanatçiu Fusajiro Yamauchi dhe filloi duke prodhuar me dorë lojëra me letra. Pas inkuadrimit në disa tregje të ndryshme përgjatë viteve 1960 dhe kalimit në kompani ligjërisht publike, Nintendo hyri në skenën e video lojërave në 1977 me konzolën e parë, Color TV-Game. Ajo mori famë ndërkombëtare me publikimin e Donkey Kong-ut në 1981, dhe Nintendo Entertainment SystemShkurt NES. Në shqip: Sistemi Zbavitës Nintendo. dhe Super Mario Bros. në 1985. 

Që atëherë, Nintendo ka prodhuar ndër konzolat më të suksesshme në industrinë e video lojërave, si Game Boy-in, Super Nintendo Entertainment System, Nintendo DS, Nintendo Wii dhe Nintendo Switch. Ajo ka krijuar ekskluzivitete të ndryshme të mëdhaja, si Mario, Donkey Kong, The Legend of Zelda, Kirby, Pokémon, Animal Crossing'', e të tjerë. Maskota e Nintendos, Mario, njihet ndërkombëtarisht. Kompania ka shitur më se 5.5 miliardë video lojëra dhe mbi 836 milionë njësi elektronike anë e mbanë botës, që prej marsit 2023.

Nintendo ka filiale të shumta në Japoni dhe më larg, krahas partnerëve tregtarë si HAL Laboratory, Intelligent Systems, Game Freak, dhe The Pokémon Company. Nintendo dhe stafi i saj kanë marrë çmime si Çmimi Emmy për Teknologji dhe Inxhinieri, Çmimet e Lojërave, Çmimet e Zgjedhjes së Zhvilluesve të Video Lojërave, dhe Çmimet BAFTA për Video Lojëra. Ajo është ndër kompanitë më të pasura dhe më të vlefshme në tregun japonez.

 Shënime 

Kategoria:Kompani japoneze

Kategoria:Ndërmarrje

 Referime